সাফা ও মারওয়া
কাবা মসজিদুল হারামে অবস্থিত। সাফা পাহাড় এর থেকে প্রায় ১০০ মি (৩৩০ ফুট) দূরে অবস্থিত। মারওয়া কাবা থেকে ৩৫০ মি (১১৫০ ফুট) দূরে অবস্থিত। সাফা ও মারওয়ার মধ্যবর্তী দূরত্ব ৩০০ মি (৯৮০ ফুট)। সাতবার আসা যাওয়া করার পর মোটামুটি ২.১ কিমি (১.৩ মাইল) দূরত্ব অতিক্রম করতে হয়। পাহাড়দ্বয় ও মধ্যবর্তী পথ বর্তমানে দীর্ঘ গ্যালারির মধ্যে অবস্থিত এবং মসজিদের অংশ।
ওয়াজেদ আলীর মসজিদ
ওয়াজেদ আলীর মসজিদ (পোষাকি নাম শাহী ইমাম মসজিদ) কলকাতা মহানগরীর মেটিয়াবুরুজ অঞ্চলে অবস্থিত একটি মসজিদ। ইস্ট ইন্ডিয়া কোম্পানি-কর্তৃক অযোধ্যার মসনদচ্যুত ও কলকাতায় নির্বাসিত নবাব ওয়াজেদ আলী শাহ গার্ডেনরিচ-মেটিয়াবুরুজ অঞ্চলে তাঁর আবাসগৃহ নির্মানের সময় সার্কুলার গার্ডেনরিচ রোডে এই মসজিদটি নির্মাণ করেন। ঊনবিংশ শতকের মধ্যভাগে নির্মিত এই মসজিদের স্থাপত্যে ইঙ্গ-ভারতীয় প্রভাব স্পষ্ট।